[{"text_idx": "#000004", "text": "Mae\u2019r gyfres lwyddiannus o deithiau tywys \u2018Ar Droed\u2019 yn parhau \u2013 gyda Iolo Williams eto eleni"}, {"text_idx": "#000005", "text": "Am y drydedd flwyddyn yn olynol mae\u2019r Mentrau Iaith ar y cyd a\u0302\u2019r Ganolfan Dysgu Cymraeg Genedlaethol yn cynnal teithiau tywys \u2018Ar Droed\u2019 o dan thema\u0302u gwahanol. Mentro allan a dysgu am fyd natur gyda\u2019r naturiaethwr poblogaidd Iolo Williams fydd hi eto eleni."}, {"text_idx": "#000006", "text": "Bydd Iolo Williams yn arwain 5 taith mewn 5 lleoliad ar draws Cymru rhwng mis Hydref 2023 a mis Gorffennaf 2024. Mae\u2019r teithiau ar gyfer siaradwyr Cymraeg \u2013 hen a newydd. Ac mae croeso arbennig i aelodau\u2019r cynllun SIARAD gan y Ganolfan Dysgu Cymraeg."}, {"text_idx": "#000007", "text": "Mae\u2019r teithiau eleni yn digwydd trwy gydweithio a\u0302 phrosiect arall y Mentrau Iaith, sef Gwreiddiau Gwyllt sydd newydd ddechrau ac yn mynd i hyrwyddo\u2019r enwau cynhenid Cymraeg sydd ym myd natur."}, {"text_idx": "#000009", "text": "\u201cMae creu cyfleoedd i ddysgwyr fwynhau defnyddio eu Cymraeg yn rhan bwysig o waith y Ganolfan Genedlaethol a \u2019dyn ni\u2019n falch dros ben bod teithiau \u2018Ar Droed\u2019 yn cael eu cynnal eto eleni. Mae\u2019r teithiau yn gyfle i ddysgwyr Cymraeg sgwrsio gyda dysgwyr a siaradwyr rhugl yn eu hardaloedd nhw a dysgu am y cyfoeth o enwau hyfryd Cymraeg ym myd natur gyda neb llai na Iolo Williams.\u201d"}, {"text_idx": "#000010", "text": "Meddai Iolo, \u201cRwy\u2019n edrych ymlaen at arwain y teithiau cerdded yma i ddangos rhyfeddodau byd natur mewn tymhorau gwahanol yn ystod y flwyddyn."}, {"text_idx": "#000011", "text": "\u201cMae cymaint o enwau hardd ar blanhigion, blodau, adar a choed yn y Gymraeg a bydd hwn yn gyfle i mi ddysgu rhai o\u2019r rhain i\u2019r dysgwyr \u2013 geiriau efallai na fyddant yn dod ar eu traws yn eu dosbarthiadau Cymraeg.\u201d"}, {"text_idx": "#000013", "text": "\u201cMae\u2019r Mentrau Iaith ar draws Cymru yn cynnal gweithgareddau i roi cyfle i bobl fwynhau siarad Cymraeg yn eu hardaloedd nhw. Felly, rydym yn falch iawn o allu cynnal y teithiau tywys eto o dan faner \u2018Ar Droed\u2019. Mae sgyrsiau yn llifo\u2019n llawer gwell wrth gymdeithasu a mynd am dro. Mwynhau\u2019r gweithgaredd sy\u2019n bwysig a gwneud hynny yn y Gymraeg.\u201d"}, {"text_idx": "#000014", "text": "\u201cRydym yn gwahodd pawb sy\u2019n siarad Cymraeg \u2013 boed yn ddysgwyr neu\u2019n siaradwyr rhugl. Mae\u2019r teithiau hyn yn gallu pontio rhwng cymunedau hefyd, rhywbeth sydd wrth wraidd gwaith y Mentrau Iaith.\u201d Ychwanega Daniela."}, {"text_idx": "#000017", "text": "Am fwy o wybodaeth ac i gofrestru ar gyfer y teithiau rhad ac am ddim hyn, e-bostiwch ardroed@mentrauiaith.cymru"}, {"text_idx": "#000020", "text": "Creuwyd gan Gwe Cambrian Web Cyf"}, {"text_idx": "#000022", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000023", "text": "Created by Gwe Cambrian Web Cyf"}]